57 Clamare, uel Clamor, Clamat.

Deus clamat, scelus clamat, homo clamabat.

Iesus, primo, stans in templo, Ioan. 7[:37]: *Si quis sitit, veniat ... et bibat*. Secundo, coram Lazaro, Ioan. 11[:43]: *Lazare, veni foras.* Tercio, pendens in patibulo, Ioan. 19[:28]: *Scitio.*

Primus clamor fuit sapiencie instruentis nostram ignoranciam. Secundus fuit proxime releuantis nostram miseriam. Tercius fuit clemencie relaxantis nostram culpam.

Clamat scelus in quatuor casibus. Pro homicidio, Gen. 4[:10]: *Vox sanguinis fratris tui clamat ad me de terra.* Secundo, pro sodomia, Gen. 18[:20-21]: *Clamor Sodomorum ... venit ad me.* Tercio, pro oppressione pauperum iustorum, Exod. 2[:23]: *Ascendit ... clamor eorum ad Deum.* Quarto, pro defraudacione operariorum, Jac. vltimo [5:4]: *Ecce merces operariorum ... clamat ... in aures Domini sabbaoth.*

¶ Tercio, clamat homo: clamat communiter tria genera hominum: speculatores, exploratores, et precones. Sic clamant predicatores contra vicia, sicut vicinus clamat contra ignem et contra [latrones. Sic predicator contra ignem iehenne et contra peccata que sunt] latrones virtutum, Ysai. 58[:1]: *Clama, ne cesses.* Ecce quod predicandum est [frequenter, Ysai. 40:9: *Exalta in fortitudine vocem tuam*. Ecce quod] fortiter quia verbo et exemplo *annuntia populo meo scelera eorum.* Ecce quod vtiliter, Ysai. 33[:7]: *Ecce videntes clamabunt foris.* Et Ysai. 40[:6]: *Clama ... Quid clamabo? Omnis caro fenum.* Secundo, debet predicator clamare innitando ad bonum et vie et patrie, sicut clamatur ad ostium pro bono viuo, Ysai. 40[:3]: *Vox clamantis in deserto.*Jer. 2[:2]: *Vade, et clama in auribus Jerusalem.*

¶ Clamat, autem, penitens ad Dominum multis de causis. Primo, pro malo culpe ammonendo, modo in confessione, modo in oracione, sicut eger ad medicum, Leu. 13[:44-45]: *Quicumque ... maculatus fuerit ... sordidum se clamabit.* Secundo, pro malo pene sufferendo, Psal. [119:1]: *Ad Dominum cum tribularer clamavi*. Et sic catulus clamat dum verberatur set frustra. In inferno clamatur sicut lupus captus in pedica, Ysai. 65[:14]: *Ecce servi mei laudabunt ... vos clamabitis pre dolore.* Clamat eciam homo pro bono gracie collate gracias agendo, Matt. 21[:9]: *Turbe autem, que precedebant ... clamabant.* Psal. [56:3]: *Clamabo ad Deum ... qui benefecit mihi*.

¶ Item, pro bono glorie conferendo, Ysai. 38[:14]: *Sicut pullus hyrundinis, sic clamabo.* Matt. 25[:6]:

*Media ... nocte clamor factus [est].*

¶ Optat Deus a nobis clamorem confessionis set tempestiuam quia si ouis clamet antequam sit in ore lupi poterit per pastorem liberari, set si clamet ante capcionem frustra clamat. Sicut est de penitente, Mich. 3[:4]: *Tunc clamabunt ad Dominum, et non exaudiet.* Hoc patuit in diuite, Luc. 16[:22-24], qui clamant ad Abrahm quando fuit in inferno, set non fuit exauditus, Job 27[:9]: *Numquid Deus audiet clamorem ejus, cum venerit super eum angustia?*

¶ Figura ad hoc, Deut. 22[:23-30]: Puella oppressa in ciuitate si [non] clamet <~~modo~~>debet lapidari, eciam cum opprimente. Sic peccator si non clamet modo ad Deum et non ad sanctos pro adiutorio habendo. Vnde et Iudas Machabeus hortabatur suos clamare in bello contra Gorgiam, [1] Mac. 4[:10]: *Et nunc clamemus in celum et miserebitur nostri Dominus ... nostrorum, et conteret ... scient ... gentes.* Et Exod. 14, cum Egipcii persequerentur filios Israel, dixit Dominus ad Moysen nichil. Dixisse legitur quod forte efficacius clamant corda quam ora.

¶ In lege leprosus se debuit sordidum clamare, Leu. 13[:45], sic debet maculatus peccato. Legitur quod Deus exaudit clamorem pullorum corui, Job 38[:41]: *Quis preparat coruo escam suam, quando pulli ejus clamant ad Deum.* Sic clamet peccator et Dominus pascet eum. Vnde, Augustinus, super illud Psal. [146:9]:[[1]](#endnote-1) *Et pullis coruorum invocantibus eum.* Pulli coruorum dum sunt nudi in nido pascuntur rore celesti. Sic qui sunt in nido ecclesie et nudi ab amore mundi clamantes ad Deum exaudiuntur, Psal. [9:13]: *Non est oblitus clamorem* <pauperis>[*pauperum*]*.* Pauperes sedentes in portis solent clamare ad diuites transeuntes et beneficium accipere. Sic penitentes, Psal. [119:1]: *Ad Dominum cum tribularer clamavi, et exaudivit* [*me*]*.*

¶ Clamor tribulati plus solet mouere ad /f.18vb/ compassionem quam clamor alterius. Sic Jonas deuoratur a pisce clamauit et proiectus est ad arduam, sic peccator <~~a pisce clamauit et proiectus est~~> absortitus si habuerit graciam clamandi. Sic Ezechias rex clamauit, Ysai. 38[:14]: *Sicut pullus hirundinis.* Niger est in colore cum aliquali albedine et est velocis volatus a Deo quod nulli aui fit preda, sic penitens niger est in <va- ~~colore cum aliquali albedine et est velocis volatus a Deo~~ -cat> penitencia, set si perseueret albescat et cito volat ad celum, nec capietur ad aliqua aue repace.

¶ Clamor solet fieri ex diuersis causis. Primo ad rei perdite recuperacionem, sic itinerans si amisit socium suum clamat et sic reperiat, sic ergo clamat qui amisit Christum, Ysai. 58[:9]: *Clamabis, et dicet, Ecce adsum.* Secundo, ad periculi liberacionem, Bar. 4[:21]: <clamabit> [*Clamate*] *ad Dominum, et eripiet uos de manu principum* <iniquorum>[*inimicorum*]. Et Ysai. 19[:20]: *Clamabunt ad Dominum* <et>[*a*] *facie tribulationis, et mittet eis salvatorem.* Psal. [106:6]: *Clamaverunt ad Dominum cum tribularentur, et de necessitatibus eorum eripuit* <sibi>[*eos*].

Set nota quod clamorem impediunt ne audiatur quatuor. Primo, clamantis infirmitas seu imbecillitas, Psal. [26:2]: *Infirmati sunt et ceciderunt.*

Secundo, gutturis raucitas, exemplum de leproso qui designat cupidum, Psal. [68:4]:  *Laboravi clamans, rauce facte sunt fauces mee*.

¶ Ergo clamor talis non exauditur, Mich. 3[:3-4]: *Comederunt carnem populi mei*, et sequitur: *clamabunt ad Dominum, et non exaudiet eos.*

¶ Tercio, impositorum densitas, sic temporalia interposita impediunt Dei auditum, Jer. 11[:10-11]: *Abierunt post deos alienos,* id est, temporalia, et sequitur, *clamabunt ad me, et non exaudiam* [*eos*].

Quarto, ingratitudinis immensitas, nam potens homo non exaudit libenter ingratum sibi, quamuis clamet, set Deus clamat ad nos cotidie in paupere et in predicatore, Apo. 3[:20]: *Sto ad ostium, et pulso,* etc. Si ergo diues non exaudit Deum in paupere, iustum est ut ipse non exaudiatur in sua necessitate, Prou. 21[:13]: *Qui obturat aurem suam ad clamorem pauperis,* [*et*] *ipse clamabit, et non exaudietur*.

Secundo, si nos non exaudiamus Deum in predicatore, iustum est quod nos non exaudiamur, Zach. 7[:13]: *Sicut ... non* *audierunt, sic clamabunt et non exaudiam*.

1. Augustine, *Breviarium in Psalmos* Psal. 146:9 (PL 26.1256): Nos vero qui de corvis nati sumus, non cadaveraexspectamus, sed rorem. Pulli enim corvorum dicuntur de rore vivere. Sic enim philosophi dicunt, quod de rore vivant pulli corvorum. [↑](#endnote-ref-1)